Преди много години, в една далечна галактика...
МЕЖДУЗВЕЗДНИ ВОЙНИ
ЕПИЗОД IV: НОВА НАДЕЖДА
Води се гражданска война.
Бунтовническата флота удържа първата си победа
над зловещата Галактическа Империя.
В хода на сраженията разузнаването на бунтовниците
успява да се добере до тайните планове на Звездата на смъртта -
гигантска бойна космическа станция,
разполагаща с огнева мощ,
достатъчна да унищожи цяла планета.
Преследвана от имперските крайцери,
принцеса Лея бърза към дома с плановете на Звездата на смъртта,
които могат да спасят народа й
и да донесат свобода на галактиката...
Чу ли експлозията?
Улучиха главния реактор! Свършено е с нас!
Обречени сме!
Този път принцесата няма да успее да избяга.
Какво е това?!
R2-D2, къде си?
Най-после! Къде беше? Тръгнаха натам.
Ще ни пратят в мините на Кесел или ще свършим в някоя преса!
Чакай, къде отиваш?
Плановете не са в главния компютър.
Искам да видя всички съобщения, които сте получили.
Нямате право! Това е дипломатически кораб!
Щом е дипломатически кораб, къде е посланикът?
Претърсете целия кораб и намерете плановете!
Доведете ми пътниците! Искам ги живи!
Ето един! Включи парализиращия лъч!
Докладвай на Лорд Вейдър, че заловихме един от пътниците.
Чакай, там е забранено! Да знаеш, че ще те дезактивират!
И не ми викай "дървен философ", прахосмукачка такава!
"Тайна мисия"?! Какви "планове"?! Няма да вляза вътре!
Ще съжалявам за това!
- Спасителна капсула, сър. - Не стреляйте!
На борда няма живи същества.
Оттук пораженията не изглеждат чак толкова сериозни!
Сигурен ли си, че тук сме в безопасност?
Дарт Вейдър! Трябваше да се досетя!
Когато сенатът разбере, че сте нападнали дипломатически...
Не се преструвайте на изненадана, Ваше височество!
Засякохме няколко съобщения на бунтовниците до вашия кораб.
Къде са плановете, които ви изпратиха?
Не знам за какво говорите!
Аз пътувам към Олдерон като представител на Сената.
Вие сте бунтовник и предател! Отведете я!
Задържането й може да породи опасни симпатии към бунтовниците.
Принцесата ще ни помогне да стигнем до тайната им база.
- Как ще я накараме да проговори? - Оставете това на мен.
Уведомете Сената, че всички тук са загинали при злополука.
Плановете не са на кораба. Не са изпращани съобщения.
Беше изстреляна спасителна капсула, но в нея нямаше форми на живот.
Плановете са в капсулата. Изпратете един отряд да я намери.
Погрижете се лично, командире! Този път никой няма да ни спре.
Как успяхме да се забъркаме в тази история?!
Изглежда сме създадени да страдаме цял живот!
Всеки момент ще се разпадна. Задръстих се с пясък.
Ама че неприветливо място!
Къде отиваш, R2? Няма да тръгна след теб.
Там има много камъни. Оттук е много по-лесно.
И кое те кара да мислиш, че там има селища?
Не се прави на всезнайко!
За каква "мисия" говориш?!
Писна ми вече от теб... Добре, тръгвай!
За нула време ще се превърнеш във вторични суровини!
И този път недей да разчиташ на моята помощ.
Никакви приключения! Няма да дойда с теб.
Ръждясал дребен подлец! Той е виновен за всичко!
Подведе ме да тръгна насам, но и той няма да се оправи!
Какво е това там? Транспорт! Спасен съм!
Насам!
Помощ!
R2?
R2-D2, наистина си ти!
- Следите водят в тази посока. - Били са дроиди, сър.
Събуди се!
Обречени сме!
Дали ще ни претопят?
Не стреляйте!
Няма ли край този кошмар?!
- Добре, да вървим. - Люк?
Напомни на чичо си, че ни трябва преводач, който говори бочи.
Май няма много богат избор.
Не, този не става.
Предполагам, че си програмиран за протоколен дроид?
Това е основната м и функция, сър. Познавам протокола...
- Нямам нужда от протоколен дроид. - Абсолютно сте прав, сър!
Но искам да изтъкна...
Трябва ми някой, който разбира бинарния код на изпарителите.
Бинарните кодове са основна част от програмната ми схема, сър.
- Говориш ли бочи? - Естествено, сър! Владея още...
Ясно, млъкни! Ще взема този.
Заведи тези двата в гаража и ги изчисти.
Мислех да ходя за конвертори...
Ще се забавляваш с приятелите си, когато свършиш работа. Хайде.
Хайде, давай!
Червения също!
Хайде, какво чакаш?
- Чичо Оуен... - Да?
Мотиваторът му е счупен!
Какво се опитваш да ни пробуташ?!
Препоръчвам ви онзи R2, сър. В отлично състояние е.
- Какво ще кажеш за онзи? - Ще вземем синия.
Няма да съжалявате, сър. Работил съм с него.
Добре, да тръгваме!
И не забравяй, че съм си заложил главата заради теб!
Слава на Създателя! Маслена баня - точно от това имах нужда!
Целият съм пълен с пясък. Едва се движа.
Не е честно! Бигс е прав - никога няма да се измъкна оттук!
Мога ли да ви помогна с нещо?
Можеш да накараш времето да тече по-бързо.
Боя се, че задачата е непосилна за един дроид, сър.
Поне не и на тази планета.
Всъщност, дори не знам на коя планета се намираме.
Намираме се в най-затънтения край на Вселената.
Разбирам, сър.
- Можеш да ме наричаш Люк. - Добре, сър Люк.
Само "Люк"!
Аз съм Си Трипио - протоколен дроид. А това е R2-D2.
Здравей.
Целият е в сажди. Май сте водили интересен живот.
Истинско чудо е, че сме още цели. Този бунт...
Знаеш за бунта срещу Империята?!
Би могло да се каже, че той е причината да бъдем тук.
- Участвал ли си в битки? - В няколко.
Няма много за разказване. А и аз не съм добър разказвач.
Само ще ви отегча.
Е, малки приятелю, нещо се е заклещило тук!
На кръстосвач ли бяхте или...
Помогнете ми, Оби Уан Кеноби!
Какво е това?
Как кое?! Зададоха ти въпрос!
Помогнете ми, Оби Уан Кеноби! Вие сте единствената ми надежда!
Казва, че било някакво старо съобщение. Нищо важно, сър.
- Коя е тя? Много е красива! - Не съм съвсем сигурен, сър.
Пътуваше с нас на кораба. Някаква важна особа...
Това ли е целият запис?
Дръж се прилично, R2! И двамата ще загазим заради теб.
Това е новият ни господар!
Казва, че бил собственост на Оби Уан Кеноби, местен жител.
Това съобщение е за него.
Не знам за какво говори, сър.
Последният ни господар беше капитан Антилис.
Напоследък е доста ексцентричен.
Да не говори за стари Бен Кеноби?
- Имате представа за кого говори? - Не познавам никакъв Оби Уан,
но отвъд дюните живее един стар отшелник - Бен Кеноби.
Коя ли е тя?
Изглежда е в беда. Ще пусна целия запис.
Казва, че блокиращият болт е предизвикал късо съединение.
Предлага да извадите болта, за да може да пусне съобщението.
Да, добре...
Надявам се, че няма да се опиташ да избягаш!
Готово.
Какво направи?! Върни я... Пусни цялото съобщение!
"Какво съобщение" ли?!
Същото, което преди малко излезе от ръждясалия ти холопроектор!
- Люк! - Идвам, лельо Беру.
Изглежда някоя от схемите му е прегряла, сър.
Виж какво можеш да направиш. Връщам се веднага.
Веднага му пусни съобщението!
Не, изобщо не те харесва!
И аз не те харесвам!
Мисля, че малкият дроид е бил откраднат.
Защо мислиш така?
Твърди, че е собственост на някой си Оби Уан Кеноби.
Сетих се за стария Бен. Ти знаеш ли нещо?
- Сигурно е негов роднина. - Бен е един побъркан старец.
Още утре искам да закараш дроида да му изтрият паметта.
Той е наша собственост.
- Ами ако Оби Уан си го потърси? - Няма.
Оби Уан отдавна е мъртъв. Отиде си заедно с баща ти.
- Познавал е баща ми? - Престани вече!
Единственото, което искам от теб, е утре дроидите да са готови
и да се заемат с кондензаторите на южния хребет.
Те ще се справят чудесно. Всъщност...
Мислех си за нашето споразумение - да остана и следващия сезон...
Искам да подам документи в Академията още тази година.
- Преди прибирането на реколтата?! - Имаме предостатъчно дроиди!
И си готов да ни оставиш сами в най-усилното време?!
Тази година реколтата е добра и догодина ще наема още хора.
Тогава ще отидеш в Академията.
- Разбери, че имам нужда от теб! - Още цяла година?!
- Само още един сезон! - Това съм го чувал вече!
- Къде отиваш? - Явно никъде!
Трябва да почистя дроидите.
Не можем вечно да го държим тук. Повечето му приятели заминаха.
Догодина ще го пусна в Академията. Обещавам.
Люк не е роден за фермер. Той прилича на баща си.
От това се страхувам.
Защо се криеш там?
Моля ви, не ме дезактивирайте!
Казах му да стои тук, но явно съвсем се е повредил.
Все повтаря за някаква мисия.
Вечно създава проблеми!
Астро-дроидите са много особени. Дори аз не го разбирам.
Колко съм глупав! Никъде го няма.
Защо не го потърсим, сър?
През нощта може да попаднем на пясъчните хора.
- Люк, изключвам генератора - Идвам.
Този дребосък успя да ме забърка в голяма каша!
Той е специалист в това, сър!
Люк?
Виждала ли си Люк тази сутрин?
Излезе рано. Каза че имал някаква работа.
- Новите дроиди с него ли са? - Сигурно.
Само да има късмета да не ги е оправил до обяд!
Виждам някакъв дроид на скенера.
Може да е нашият R2. Настъпи педала!
Къде си тръгнал, приятел?
Сега служим на господаря Люк! Престани с този Оби Уан Кеноби!
Стига с тази глупава мисия! Господарят е прекалено добър!
Остави го. Да се прибираме...
Какво му става сега?
Някакви същества приближават от югоизток.
Пясъчните хора!
Ела да погледнем! Хайде!
Има две банти, но не виждам...
Чакай малко! Виждам един пясъчен човек.
Здравей!
Ела насам, малки приятелю, не се страхувай!
Не се тревожи, той ще се оправи.
Внимателно, синко! Явно си имал тежък ден.
Имаш късмет, че си още жив.
Бен?! Бен Кеноби? Толкова се радвам да те видя!
Пустинята не е най-подходящото място за разходки.
Мога ли да знам какво те води насам?
Този малък дроид.
Търси предишния си господар. Много е привързан към него.
Твърди, че бил собственост на някой се Оби Уан Кеноби.
Да не е твой роднина?
Оби Уан Кеноби?! Оби Уан...
Отдавна не съм чувал това име. Много отдавна.
Чичо ми каза, че е умрял.
О, не, жив е! Все още.
- Познаваш ли го? - Разбира се.
Аз съм Оби Уан.
Но Оби Уан стана Бен Кеноби, още преди ти да се родиш.
- Значи дроидът наистина е твой? - Никога не съм имал дроид.
Много интересно...
По-добре да отидем у дома.
Пясъчните хора са страхливи,
но когато се съберат повече, стават опасни.
Трипио!
Къде съм?! Сигурно съм стъпил накриво...
- Пясъчните хора скоро ще се върнат. - Вървете, господарю Люк!
Няма смисъл да рискувате живота си заради мен.
- Какви са тези приказки?! - По-бързо, наблизо са!
Баща ми не е участвал във Войните. Бил е пилот на транспортен кораб.
Така твърди чичо ти.
Истината е, че Оуен не искаше баща ти да се намесва в конфликта.
- Ти си участвал във войните на Клонингите? - Да.
Някога бях рицар-джедай, както и твоят баща.
Ще ми се да го познавах...
Беше най-добрият пилот в галактиката. Изключителен воин!
Между другото, чувам, че и ти си станал добър пилот.
Беше и добър приятел.
Което ме подсеща, че имам нещо за теб.
Баща ти искаше да ти го остави, но чичо ти не би позволил.
Страхува се, че можеш да тръгнеш по стъпките на баща си.
Ако нямате нужда от мен, сър, бих искал да се изключа за малко.
- Какво е това? - Светлинният меч на баща ти.
Оръжието на рицарите-джедаи. Много по-съвършено от бластера.
Елегантно оръжие, създадено за по-цивилизовани времена.
Векове наред рицарите-джедаи
са били пазители на мира и справедливостта в Републиката.
Преди победата на Тъмните сили. Преди Империята.
Как умря баща ми?
Един млад джедай - Дарт Вейдър...
Беше мой ученик, преди да се съюзи с Тъмните сили.
Той помогна на Империята да унищожи джедаите.
Той предаде и уби баща ти.
Днес джедаите са само легенда.
Вейдър бе привлечен от Тъмната страна на Силата.
- "Силата"?! - Силата дава мощта на джедая.
Тя е енергийното поле на всички живи същества.
Тя е навсякъде около нас и същевременно - вътре в нас.
А сега, малки приятелю, да видим кой си ти и откъде идваш!
- Видях част от съобщението... - Ето го.
Генерал Кеноби, вие служихте при баща ми по време на Войните.
Сега той моли за вашата помощ в борбата срещу Империята.
Съжалявам, че не мога лично да ви предам молбата му,
но корабът ми бе превзет и няма да успея да ви заведа на Олдерон.
В този R2 има записана информация, жизненоважна за бунтовниците.
Баща ми знае как да я използва.
Моля ви, дроидът трябва да стигне до Олдерон!
Иначе сме обречени!
Помогнете ми, Оби Уан Кеноби! Вие сте единствената ми надежда!
Трябва да овладееш Силата, ако ще идваш с мен на Олдерон.
Нямам такива намерения! Трябва да се прибирам вкъщи.
Имам нужда от помощта ти, Люк. Тя също.
Вече съм прекалено стар за подобна мисия.
Не мога, имам много работа!
И аз мразя Империята, но в момента нищо не мога да направя.
- А и Олдерон е толкова далече... - Все едно слушам чичо ти.
Да, чичо ми... Как ще му обясня?
Не забравяй Силата, Люк!
Мога да те закарам до Анкърхед.
Там ще си намериш някакъв транспорт до Мос Айсли.
Постъпи така, както смяташ за правилно.
Докато не завършим станцията, сме уязвими!
Бунтовниците са много опасни. Не бива да ги подценяваме.
Опасни са за вашата флота! Не и за Звездата на смъртта!
Сенатът ще продължи да ги подкрепя, докато ние не...
Сенатът повече няма да бъде пречка за нас.
Току-що ми съобщиха, че Императорът го е разпуснал.
Което на практика означава, че това е краят на Републиката.
Но Императорът не може да управлява без помощта на бюрократите!
В момента всички територии са пряко подчинени на губернаторите.
Страхът от Звездата на смъртта ще ги направи послушни.
Ами бунтовниците?
Ако плановете на станцията стигнат до тяхното командване,
не е изключено да открият някакво слабо място и да ни атакуват.
Скоро ще си върнем плановете.
Всички атаки на бунтовниците са обречени на неуспех,
независимо до какво са се добрали.
Тази станция е най-голямата сила във Вселената!
Предлагам да я използваме!
Не надценявайте възможностите на вашето супер-оръжие.
Унищожаването на една планета е нищо в сравнение с мощта на Силата.
Недейте да ни плашите с магиите си, Лорд Вейдър!
"Силата" не можа да ви помогне да намерите откраднатите планове,
нито пък да ви изпрати видение къде е тайната база...
Скептицизмът ви е крайно обезпокоителен.
Достатъчно! Вейдър, пусни го! - Както желаете!
Този спор е безсмислен!
Лорд Ведър ще открие базата на бунтовниците
преди да завършим станцията.
Тогава с един удар ще смачкаме жалкия им метеж.
Явно са били Пясъчните хора. Навсякъде има следи от банти...
Но те не нападат Джаваси.
Не са били те. Някой е искал да изглежда така.
Пясъчните хора винаги се движат в колона по един,
за да прикрият броя си. - Джавасите ни продадоха дроидите.
Погледни и следите от бластерите. Не са били Пясъчните хора.
Само щурмоваците на Империята стрелят толкова точно.
Но защо са избили Джавасите?!
Те може да са разбрали на кого са продадени дроидите!
- Трябва да се връщам вкъщи! - Почакай! Прекалено опасно е!
Чичо Оуен?! Лельо Беру?!
А сега, ваше височество, ще ни кажете къде е тайната база на бунтовниците!
Не се измъчвай, Люк, нямаше да можеш да ги спасиш.
Щяха да убият и теб, а дроидите щяха да са в ръцете на Империята.
Ще дойда с теб на Олдерон. Вече нищо не ме задържа тук.
Искам да стана джедай като баща си!
Космодрумът Мос Айсли